# เอกสารต้นแบบประกาศเกี่ยวกับความเป็นส่วนตัวของผู้บริโภค – ฉบับสมบูรณ์



**ประกาศเกี่ยวกับความเป็นส่วนตัวของ Nestlé**

วันที่มีผลบังคับใช้: **28 กุมภาพันธ์ 2563**

ขอบเขตของประกาศฉบับนี้

กรุณาอ่านประกาศเกี่ยวกับความเป็นส่วนตัว (“**ประกาศ**”) ฉบับนี้อย่างรอบคอบเพื่อทำความเข้าใจนโยบายและแนวทางปฏิบัติของเราเกี่ยวกับข้อมูลส่วนบุคคลของท่านและวิธีที่เราใช้เพื่อปฏิบัติต่อข้อมูลดังกล่าว ประกาศฉบับนี้บังคับใช้กับบุคคลที่มีปฏิสัมพันธ์กับบริการต่างๆ ของ *Nestlé* ในฐานะผู้บริโภค (“ท่าน”) ประกาศฉบับนี้จะอธิบายวิธีที่ข้อมูลส่วนบุคคลของท่านถูกจัดเก็บ นำไปใช้และเปิดเผยโดย **บริษัท เนสท์เล่ (ไทย) จำกัด และบริษัทอื่นในกลุ่ม เนสท์เล่ ประเทศไทย** (“***Nestlé***” “**พวกเรา**” “**เรา**”) และแจ้งเกี่ยวกับวิธีที่ท่านสามารถเข้าถึงและปรับปรุงข้อมูลส่วนบุคคลของท่านและใช้ทางเลือกต่าง ๆ เกี่ยวกับวิธีที่ข้อมูลส่วนบุคคลของท่านจะถูกนำไปใช้

ประกาศฉบับนี้ครอบคลุมกิจกรรมการเก็บข้อมูลแบบออนไลน์และออฟไลน์ของเรา รวมถึงข้อมูล  
ส่วนบุคคลที่เราจัดเก็บผ่านช่องทางต่าง ๆ ของเรา เช่น เว็บไซต์ แอพพลิเคชั่น เครือข่ายสังคมของบุคคลที่สาม บริการด้านการสร้างความผูกพันต่อผู้บริโภค จุดขายและกิจกรรมต่างๆ นอกจากนี้ เราอาจรวบรวมข้อมูลส่วนบุคคลจากแหล่งข้อมูลต่างๆ (เว็บไซต์ กิจกรรมแบบออฟไลน์) โดยเราจะรวบรวมข้อมูลส่วนบุคคลที่ถูกจัดเก็บโดยกิจการต่างๆ ของ *Nestlé* หรือคู่ค้าของ *Nestlé* กรุณาดูข้อ 9 สำหรับข้อมูลเพิ่มเติมเกี่ยวกับวิธีในการปฏิเสธการดำเนินการดังกล่าว

ถ้าท่านไม่ได้มอบข้อมูลส่วนบุคคลที่จำเป็นแก่เรา (เราจะแจ้งให้ท่านทราบ เช่น โดยการระบุข้อมูลดังกล่าวอย่างชัดเจนในแบบฟอร์มการลงทะเบียนของเรา) เราอาจไม่สามารถจัดหาสินค้าและ/หรือบริการต่างๆ ของเราแก่ท่าน ประกาศฉบับนี้อาจได้รับการเปลี่ยนแปลงเป็นคราวไป (กรุณาดูข้อ 11)

ประกาศฉบับนี้จะแจ้งข้อมูลสำคัญด้านต่างๆ ดังต่อไปนี้:

1. แหล่งที่มาของข้อมูลส่วนบุคคล
2. ข้อมูลส่วนบุคคลที่เราจัดเก็บเกี่ยวกับท่านและวิธีจัดเก็บข้อมูลดังกล่าว
3. ข้อมูลส่วนบุคคลของเด็ก
4. คุกกี้/เทคโนโลยีที่คล้ายคลึงกัน บันทึกข้อมูลการใช้งานและ เว็บ บีคอนส์
5. การใช้ข้อมูลส่วนบุคคลของท่าน
6. การเปิดเผยข้อมูลส่วนบุคคลของท่าน
7. การเก็บข้อมูลส่วนบุคคลของท่าน
8. การจัดเก็บและ/หรือการโอนย้ายข้อมูลส่วนบุคคลของท่าน
9. การเข้าถึงข้อมูลส่วนบุคคลของท่าน
10. ทางเลือกของท่านเกี่ยวกับวิธีที่เราใช้และเปิดเผยข้อมูลส่วนบุคคลของท่าน
11. การเปลี่ยนแปลงประกาศของเรา
12. ผู้ควบคุมข้อมูลและบุคคลติดต่อ

**1. แหล่งที่มาของข้อมูลส่วนบุคคล**

ประกาศฉบับนี้มีผลบังคับใช้กับข้อมูลส่วนบุคคลที่เราจัดเก็บจากหรือเกี่ยวกับท่าน ผ่านวิธีต่างๆ ตามที่ได้ระบุไว้ด้านล่าง (กรุณาดูข้อ 2) จากแหล่งข้อมูลต่างๆ ดังต่อไปนี้:

***เว็บไซต์ของ Nestlé*** เว็บไซต์ที่สื่อสารกับผู้บริโภคโดยตรง ซึ่งดำเนินการโดยหรือสำหรับ *Nestlé* รวมถึงเว็บไซต์ที่เราดำเนินการภายใต้โดเมน/URLs ของเราและมินิไซต์ที่เราดำเนินการบนเครือข่ายสังคมของบุคคลที่สาม เช่น Facebook (“**เว็บไซต์**”)

***เว็บไซต์สำหรับมือถือ/แอพพลิเคชั่นของ Nestlé*** เว็บไซต์สำหรับมือถือ/แอพพลิเคชั่นที่สื่อสารกับผู้บริโภคโดยตรง ซึ่งดำเนินการโดยหรือสำหรับ *Nestlé* เช่น แอพพลิเคชั่นสำหรับสมาร์ทโฟน

***อีเมล เนื้อหาและข้อความอื่นๆ ทางอิเล็กทรอนิกส์*** การมีปฏิสัมพันธ์ด้วยการติดต่อสื่อสารทางอิเล็กทรอนิกส์ระหว่างท่านและ *Nestlé*

***Nestlé CES*** การติดต่อสื่อสารกับศูนย์บริการด้านการสร้างความผูกพันของผู้บริโภค(“**CES**”) ของเรา

***แบบฟอร์มการลงทะเบียนแบบออฟไลน์*** การลงทะเบียนรูปแบบสิ่งพิมพ์หรือดิจิตอลและรูปแบบอื่นๆ ที่คล้ายคลึงกัน ซึ่งเราจัดเก็บผ่านพัสดุไปรษณีย์ การสาธิตการใช้สินค้า ณ จุดขาย การประกวด และ  
การส่งเสริมการขายหรือกิจกรรมต่างๆ เป็นต้น

***การมีปฏิสัมพันธ์ทางการโฆษณา*** การมีปฏิสัมพันธ์กับโฆษณาของเรา (เช่น ถ้าท่านมีปฏิสัมพันธ์กับหนึ่งในโฆษณาของเราบนเว็บไซต์ของบุคคลที่สาม เราอาจได้รับข้อมูลเกี่ยวกับการมีปฏิสัมพันธ์ดังกล่าว)

***ข้อมูลที่เราจัดทำขึ้น*** ในระหว่างการปฏิสัมพันธ์กับท่าน เราอาจจัดทำข้อมูลส่วนบุคคลเกี่ยวกับท่าน (เช่น บันทึกเกี่ยวกับการซื้อสินค้าของท่านจากเว็บไซต์ของเรา)

***ข้อมูลจากแหล่งข้อมูลอื่นๆ*** เครือข่ายสังคมของบุคคลที่สาม (เช่น Facebook, Google) การวิจัยทางการตลาด (ถ้าไม่ได้แสดงความเห็นแบบไม่ระบุตัวตน) ผู้รวบรวมข้อมูลซึ่งเป็นบุคคลที่สาม คู่ค้าด้านการส่งเสริมการขายของ *Nestlé* แหล่งข้อมูลสาธารณะและข้อมูลที่ได้รับเมื่อเราซื้อกิจการอื่นๆ

**2. ข้อมูลส่วนบุคคลที่เราจัดเก็บเกี่ยวกับท่านและวิธีจัดเก็บข้อมูลดังกล่าว**

ขึ้นอยู่กับวิธีที่ท่านมีปฏิสัมพันธ์กับ *Nestlé* (ออนไลน์ ออฟไลน์ ผ่านทางโทรศัพท์ เป็นต้น) เราจะจัดเก็บข้อมูลประเภทต่างๆ จากท่าน ตามที่ได้อธิบายไว้ด้านล่าง

***ข้อมูลติดต่อส่วนบุคคล*** ซึ่งประกอบด้วยข้อมูลใดๆ ที่ท่านมอบให้แก่เราซึ่งช่วยให้เราสามารถติดต่อท่านได้ เช่น ชื่อ ที่อยู่ทางไปรษณีย์ ที่อยู่อีเมล รายละเอียดเกี่ยวกับเครือข่ายสังคมหรือหมายเลขโทรศัพท์ของท่าน

***ข้อมูลการเข้าใช้บัญชี***ข้อมูลใดๆ ที่จำเป็นซึ่งจะทำให้ท่านสามารถเข้าถึงข้อมูลบัญชีเฉพาะเจาะจงของท่านได้ เช่น บัญชีผู้ใช้/ที่อยู่อีเมล ชื่อผู้ใช้ รหัสผ่านในรูปแบบที่ไม่สามารถเรียกคืนได้และ/หรือคำถามและคำตอบด้านความปลอดภัย

***ข้อมูลผู้ใช้และความสนใจ***ข้อมูลใดๆ ที่อธิบายคุณลักษณะของผู้ใช้หรือคุณลักษณะเชิงพฤติกรรมของท่าน เช่น วันเดือนปีเกิด อายุหรือระดับอายุ เพศ ที่ตั้งทางภูมิศาสตร์ (เช่น รหัสไปรษณีย์) สินค้าที่  
ชื่นชอบ งานอดิเรกและความสนใจ และข้อมูลทางครอบครัวหรือวิถีชีวิตของท่าน

***ข้อมูลจากคอมพิวเตอร์/อุปกรณ์เคลื่อนที่***ข้อมูลใดๆ เกี่ยวกับระบบคอมพิวเตอร์หรืออุปกรณ์ทางเทคโนโลยีอื่นใดที่ท่านใช้เพื่อเข้าถึงหนึ่งในเว็บไซต์หรือแอพพลิเคชั่นของเรา เช่น ที่อยู่อินเทอร์เน็ต โปรโตคอล (IP) ที่ถูกใช้เพื่อเชื่อมต่อคอมพิวเตอร์หรืออุปกรณ์ของท่านกับอินเทอร์เน็ต ชนิดของระบบปฏิบัติการ ชนิดและเวอร์ชั่นของเว็บเบราว์เซอร์ ถ้าท่านเข้าถึงเว็บไซต์หรือแอพพลิเคชันของ *Nestlé* ผ่านอุปกรณ์เคลื่อนที่ เช่น สมาร์ทโฟน ข้อมูลที่ถูกจัดเก็บจะประกอบด้วยรายละเอียดประจำอุปกรณ์ บัญชีผู้ใช้โฆษณา ที่ตั้งทางภูมิศาสตร์และข้อมูลอื่นใดที่คล้ายคลึงกันของอุปกรณ์เคลื่อนที่   
เมื่อได้รับอนุญาต

***ข้อมูลจากการใช้เว็บไซต์/การติดต่อสื่อสาร***เมื่อท่านใช้และมีปฏิสัมพันธ์กับเว็บไซต์หรือจดหมายข่าวของเรา เราจะใช้เทคโนโลยีจัดเก็บข้อมูลอัตโนมัติเพื่อเก็บข้อมูลบางประการเกี่ยวกับการดำเนินการของท่าน เช่น ข้อมูลเกี่ยวกับลิงค์ที่ท่านคลิก เพจหรือเนื้อหาและระยะเวลาที่ท่านอ่าน และข้อมูลและสถิติอื่นใดที่คล้ายคลึงกันเกี่ยวกับการมีปฏิสัมพันธ์ของท่าน เช่น จำนวนครั้งของการตอบสนองต่อเนื้อหา ความผิดพลาดของการดาวน์โหลดและระยะเวลาในการเยี่ยมชมเพจต่างๆ ข้อมูลดังกล่าวจะถูกจัดเก็บโดยการใช้เทคโนโลยีอัตโนมัติ เช่น คุกกี้ และ เว็บ บีคอนส์ และจะถูกจัดเก็บผ่านการใช้กลไกการติดตามผลของบุคคลที่สามเพื่อวัตถุประสงค์ด้านการวิเคราะห์และการโฆษณา ท่านมีสิทธิปฏิเสธการใช้เทคโนโลยีดังกล่าว สำหรับรายละเอียดเพิ่มเติม กรุณาดูข้อ 4

***การวิจัยทางการตลาดและความเห็นของผู้บริโภค***ข้อมูลใดๆ ที่ท่านเปิดเผยแก่เราโดยสมัครใจเกี่ยวกับประสบการณ์การใช้สินค้าและบริการของเรา

***เนื้อหาที่สร้างขึ้นโดยผู้บริโภค*** เนื้อหาใดๆ ที่ท่านสร้างขึ้นและเปิดเผยต่อเราบนเครือข่ายสังคมของบุคคลที่สามหรือโดยการอัพโหลดบนหนึ่งในเว็บไซต์หรือแอพพลิเคชั่นของเรา รวมถึงการใช้เครือข่ายสังคมของบุคคลที่สามแอพพลิเคชั่น เช่น Facebook เนื้อหาดังกล่าว ได้แก่ รูปภาพ วิดีโอ เนื้อหาส่วนบุคคลหรือสื่อหรือเนื้อหาอื่นใดที่คล้ายคลึงกัน เมื่อได้รับอนุญาต เราจะจัดเก็บและเผยแพร่เนื้อหาที่สร้างขึ้นโดยผู้บริโภคซึ่งเกี่ยวข้องกับกิจกรรมต่างๆ รวมถึงการประกวดและการส่งเสริมการขายอื่นๆ คุณลักษณะต่างๆ ของเว็บไซต์ชุมชน การมีส่วนร่วมของผู้บริโภคและเครือข่ายสังคมของบุคคลที่สาม

***ข้อมูลจากเครือข่ายสังคมของบุคคลที่สาม*** ข้อมูลใดๆ ที่ท่านเปิดเผยต่อสาธารณะบนเครือข่ายสังคมของบุคคลที่สามหรือข้อมูลที่เป็นส่วนหนึ่งของโปรไฟล์ของท่านบนเครือข่ายสังคมของบุคคลที่สาม (เช่น Facebook) และข้อมูลที่ท่านอนุญาตให้เครือข่ายสังคมของบุคคลที่สามเปิดเผยต่อเรา เช่น ข้อมูลบัญชีพื้นฐาน (เช่น ชื่อ ที่อยู่อีเมล เพศ วันเดือนปีเกิด เมืองที่อยู่ปัจจุบัน รูปโปรไฟล์ ชื่อบัญชีผู้ใช้ รายชื่อเพื่อน เป็นต้น) และข้อมูลเพิ่มเติมหรือกิจกรรมอื่นๆ ที่ท่านอนุญาตให้เครือข่ายสังคมของบุคคลที่สามเปิดเผย เราจะได้รับข้อมูลโปรไฟล์ของท่านบนเครือข่ายสังคมของบุคคลที่สาม (หรือส่วนใดๆ ของข้อมูลดังกล่าว) ทุกครั้งที่ท่านดาวน์โหลดหรือมีปฏิสัมพันธ์กับเว็บแอพพลิเคชั่นของ *Nestlé* บน เครือข่ายสังคมของบุคคลที่สาม เช่น Facebook ทุกครั้งที่ท่านใช้ฟังก์ชั่นบนเครือข่ายสังคมซึ่งใช้งานร่วมกับเว็บไซต์ของ *Nestlé* (เช่น Facebook Connect) หรือทุกครั้งที่ท่านมีปฏิสัมพันธ์กับเราผ่าน เครือข่ายสังคมของบุคคลที่สาม เพื่อศึกษาข้อมูลเพิ่มเติมเกี่ยวกับวิธีที่ข้อมูลของท่านจากเครือข่ายสังคมของบุคคลที่สามถูกจัดเก็บโดย *Nestlé* หรือการยกเลิกการเปิดเผยข้อมูล เช่น ข้อมูลบนเครือข่ายสังคม กรุณาศึกษาข้อมูลจากเว็บไซต์ของเครือข่ายสังคมของบุคคลที่สามที่เกี่ยวข้อง

***ข้อมูลการชำระเงินและข้อมูลทางการเงิน***ข้อมูลใดๆ ที่เราจำเป็นต้องใช้เพื่อดำเนินการตามคำสั่งซื้อหรือข้อมูลที่ท่านใช้ในการสั่งซื้อสินค้า เช่น ข้อมูลบัตรเดบิตหรือบัตรเครดิต (ชื่อผู้ถือบัตร หมายเลขบัตร วันหมดอายุ เป็นต้น) หรือรูปแบบการชำระเงินอื่นๆ (ถ้ามี) ในกรณีใดก็ตาม เราหรือผู้ให้บริการด้านการชำระเงินของเราจะจัดการกับข้อมูลการชำระเงินและข้อมูลทางการเงินด้วยวิธีการที่เป็นไปตามกฎหมาย ข้อบังคับและมาตรฐานการรักษาความปลอดภัย เช่น PCI DSS

***การโทรติดต่อศูนย์บริการด้านการสร้างความผูกพันของผู้บริโภค*** การติดต่อสื่อสารกับ CES อาจถูกบันทึกหรือฟังตามกฎหมายที่เกี่ยวข้อง เพื่อความจำเป็นด้านการปฏิบัติงานในท้องถิ่น (เช่น   
เพื่อวัตถุประสงค์ด้านคุณภาพหรือการฝึกอบรม) รายละเอียดเกี่ยวกับบัตรที่ใช้ชำระเงินจะไม่ถูกบันทึก ท่านจะได้รับแจ้งให้ทราบเกี่ยวกับการบันทึกดังกล่าวขณะเริ่มต้นการสนทนา เมื่อกฎหมายกำหนดไว้

***ข้อมูลส่วนบุคคลที่มีความอ่อนไหว*** เราจะไม่จัดเก็บหรือประมวลผลข้อมูลส่วนบุคคลที่มีความอ่อนไหว ในระหว่างการประกอบกิจการตามปกติของเรา เมื่อจำเป็นต้องประมวลผลข้อมูลส่วนบุคคลที่มี  
ความอ่อนไหวของท่านเนื่องจากสาเหตุใดก็ตาม เราจะขอรับความยินยอมอย่างชัดแจ้งล่วงหน้าจากท่านเพื่อการประมวลผลข้อมูลโดยสมัครใจ (เช่น เพื่อวัตถุประสงค์ทางการตลาด) ถ้าเราประมวลผล  
ข้อมูลส่วนบุคคลที่มีความอ่อนไหวของท่านเพื่อวัตถุประสงค์ใดๆ เราจะปฏิบัติตามพื้นฐานทางกฎหมายดังต่อไปนี้: (i) การตรวจสอบและการป้องกันอาชญากรรม (รวมถึงการป้องกันการทุจริต); และ   
(ii) การปฏิบัติตามกฎหมายที่เกี่ยวข้อง (เช่น ปฏิบัติตามข้อกำหนดด้านการรายงานต่างๆ ของเรา)

**3. ข้อมูลส่วนบุคคลของเด็ก/คนไร้ความสามารถหรือคนเสมือนไร้ความสามารถตามคำสั่งศาล**

เราจะไม่เรียกร้องหรือจัดเก็บข้อมูลส่วนบุคคลจากเด็กอายุต่ำกว่า 13 ปี ถ้าเราพบว่าเราได้จัดเก็บ ข้อมูลส่วนบุคคลจากเด็กอายุต่ำกว่า 13 ปีโดยไม่ได้เจตนา เราจะลบข้อมูลส่วนบุคคลของเด็กออกจากบันทึกของเราทันที อย่างไรก็ตาม Nestlé อาจจัดเก็บข้อมูลส่วนบุคคลเกี่ยวกับเด็กอายุต่ำกว่า 13 ปีจากบิดามารดาหรือผู้ปกครองโดยตรง และเมื่อได้รับความยินยอมอย่างชัดแจ้งจากบุคคลดังกล่าว

เราจะไม่เรียกร้องหรือจัดเก็บข้อมูลส่วนบุคคลจากคนไร้ความสามารถหรือคนเสมือนไร้ความสามารถตามคำสั่งศาล ถ้าเราพบว่าเราได้จัดเก็บ ข้อมูลส่วนบุคคลจากคนไร้ความสามารถหรือคนเสมือนไร้ความสามารถตามคำสั่งศาลโดยไม่ได้เจตนา เราจะลบข้อมูลส่วนบุคคลของคนไร้ความสามารถหรือคนเสมือนไร้ความสามารถตามคำสั่งศาล ออกจากบันทึกของเราทันที อย่างไรก็ตาม Nestlé อาจจัดเก็บข้อมูลส่วนบุคคลเกี่ยวกับคนไร้ความสามารถหรือคนเสมือนไร้ความสามารถตามคำสั่งศาล จากผู้อนุบาลหรือผู้พิทักษ์โดยตรง และเมื่อได้รับความยินยอมอย่างชัดแจ้งจากบุคคลดังกล่าว

**4. คุกกี้/เทคโนโลยีที่คล้ายคลึงกัน บันทึกข้อมูลการใช้งานและ เว็บ บีคอนส์**

***คุกกี้/เทคโนโลยีที่คล้ายคลึงกัน*** กรุณาดูประกาศเกี่ยวกับคุกกี้ เพื่อศึกษาเกี่ยวกับวิธีที่ท่านสามารถจัดการการตั้งค่าคุกกี้ของท่านและข้อมูลโดยละเอียดเกี่ยวกับคุกกี้ที่เรานำมาใช้และวัตถุประสงค์ที่เรานำมาใช้

***บันทึกข้อมูลการใช้งาน***เราจะจัดเก็บข้อมูลในรูปแบบของบันทึกข้อมูลการใช้งานที่บันทึกกิจกรรมบนเว็บไซต์และรวบรวมสถิติเกี่ยวกับพฤติกรรมการใช้เว็บไซต์ของท่าน ข้อมูลดังกล่าวจะถูกจัดทำโดยอัตโนมัติและช่วยให้เราสามารถแก้ไขข้อขัดข้อง ปรับปรุงประสิทธิภาพและรักษาความปลอดภัยของเว็บไซต์ของเรา

***เว็บ บีคอนส์*** เว็บ บีคอนส์ (หรือที่รู้จักในชื่อของ “เว็บ บั๊กส์”) คือชุดรหัสสั้นๆ ที่ส่งภาพกราฟฟิกบน  
เว็บเพจหรือในอีเมลเพื่อวัตถุประสงค์ของการส่งต่อข้อมูลกลับมาที่เรา ข้อมูลที่ถูกจัดเก็บผ่าน   
เว็บ บีคอนส์ ประกอบด้วยข้อมูลต่างๆ เช่น ที่อยู่ IP รวมถึงข้อมูลเกี่ยวกับวิธีที่ท่านตอบสนองต่อแคมเปญทางอีเมล (เช่น เวลาที่เปิดอีเมล ลิงค์ที่ท่านคลิกในอีเมล เป็นต้น) เราจะใช้ เว็บ บีคอนส์   
บนเว็บไซต์ของเราหรือในอีเมลที่เราส่งถึงท่าน เราใช้ข้อมูล เว็บ บีคอนส์ เพื่อวัตถุประสงค์ต่างๆ รวมถึงแต่ไม่จำกัดเฉพาะ การรายงานข้อมูลการใช้เว็บไซต์ การนับจำนวนผู้เข้าชมเว็บไซต์ การตรวจสอบและการรายงานทางอีเมลและการทำให้สินค้าสอดคล้องกับความต้องการส่วนตัวของผู้บริโภค

**5. การใช้ข้อมูลส่วนบุคคลของท่าน**

ข้อความดังต่อไปนี้จะอธิบายวัตถุประสงค์ต่างๆ ที่เราจัดเก็บและใช้ข้อมูลส่วนบุคคลของท่าน และประเภทต่างๆ ของข้อมูลส่วนบุคคลที่ถูกจัดเก็บสำหรับแต่ละวัตถุประสงค์ การใช้งานทั้งหมดตามที่ได้ระบุไว้ด้านล่างไม่ได้เกี่ยวข้องกับบุคคลทุกราย

|  |  |  |
| --- | --- | --- |
| ***เราใช้ข้อมูลส่วนบุคคลของท่านเพื่ออะไร*** | ***เหตุผลของเรา*** | ***ผลประโยชน์โดยชอบด้วยกฎหมายของเรา*** |
| ***การบริการผู้บริโภค***เราใช้ข้อมูลส่วนบุคคลของท่านเพื่อวัตถุประสงค์ของการบริการผู้บริโภค รวมถึงการตอบข้อสงสัยของท่าน ซึ่งโดยทั่วไปจำเป็นต้องใช้ข้อมูลติดต่อส่วนบุคคลบางประการและข้อมูลเกี่ยวกับเหตุผลของข้อสงสัยของท่าน (เช่น สถานะของการสั่งซื้อ ประเด็นทางเทคนิค คำถาม/ข้อร้องเรียนเกี่ยวกับสินค้า คำถามทั่วไป เป็นต้น) | * ปฏิบัติตามภาระผูกพันทางสัญญา * ภาระผูกพันทางกฎหมาย * ผลประโยชน์โดยชอบด้วยกฎหมาย ของเรา | * ปรับปรุงและพัฒนาสินค้าและบริการใหม่ๆ * มีประสิทธิภาพเพิ่มขึ้น |
| ***การประกวด การตลาดและการส่งเสริมการขายอื่นๆ***เมื่อได้รับความยินยอมจากท่าน (ถ้าจำเป็น) เราจะใช้ข้อมูลส่วนบุคคลของท่านเพื่อจัดหาข้อมูลเกี่ยวกับสินค้าหรือบริการแก่ท่าน (เช่น การติดต่อสื่อสารทางการตลาดหรือแคมเปญหรือการส่งเสริมการขาย) ซึ่งสามารถดำเนินการผ่านวิธีการต่างๆ เช่น อีเมล โฆษณา SMS การติดต่อทางโทรศัพท์และพัสดุไปรษณีย์ ตามขอบเขตที่กฎหมายอนุญาต แคมเปญและการส่งเสริมการขายบางประการของเราจะถูกดำเนินการบน เว็บไซต์และ/หรือเครือข่ายสังคมของบุคคลที่สาม การใช้ข้อมูลส่วนบุคคลของท่านดังกล่าวเป็นไปตามความสมัครใจ ซึ่งหมายความว่าท่านสามารถปฏิเสธ (หรือเพิกถอนความยินยอมของท่านในบางประเทศ) การประมวลผลข้อมูลส่วนบุคคลของท่านเพื่อวัตถุประสงค์ดังกล่าว สำหรับรายละเอียดเพิ่มเติมเกี่ยวกับวิธีปรับเปลี่ยนการเลือกของท่านเกี่ยวกับการติดต่อสื่อสารทางการตลาด กรุณาดูข้อ 9 และข้อ 10 ด้านล่าง สำหรับข้อมูลเพิ่มเติมเกี่ยวกับการประกวดและการส่งเสริมการขายอื่นๆ กรุณาดูกฎระเบียบอย่างเป็นทางการหรือรายละเอียดที่ประกาศไว้พร้อมกับการประกวดและการส่งเสริมการขายแต่ละรายการ | * เมื่อได้รับความยินยอมจากท่าน  (ถ้าจำเป็น) * ปฏิบัติตามภาระผูกพันทางสัญญา * ผลประโยชน์โดยชอบด้วยกฎหมาย ของเรา | * พิจารณาว่าสินค้าและบริการใดของเราอาจได้รับความสนใจจากท่านและแจ้งให้ท่านทราบเกี่ยวกับสินค้าและบริการดังกล่าว * กำหนดประเภทของผู้บริโภคสำหรับสินค้าและบริการใหม่ๆ |
| ***เครือข่ายสังคมของบุคคลที่สาม:*** เราจะใช้ข้อมูลส่วนบุคคลของท่านเมื่อท่านมีปฏิสัมพันธ์กับฟังก์ชั้นต่างๆ บนเครือข่ายสังคมของบุคคลที่สาม เช่น การกด “ไลค์” เพื่อนำเสนอการโฆษณาแก่ท่านและสร้างการมีส่วนร่วมกับท่านบนเครือข่ายสังคมของบุคคลที่สาม ท่านสามารถศึกษาข้อมูลเพิ่มเติมเกี่ยวกับการทำงานของฟังก์ชันต่างๆ ดังกล่าว ข้อมูลโปรไฟล์ที่เราได้รับจากท่าน และศึกษาวิธีการยกเลิกจากประกาศเกี่ยวกับความเป็นส่วนตัวของเครือข่ายสังคมของบุคคลที่สามเกี่ยวข้อง | * เมื่อได้รับความยินยอมจากท่าน (ถ้าจำเป็น) * ผลประโยชน์โดยชอบด้วยกฎหมาย ของเรา | * พิจารณาว่าสินค้าและบริการใดของเราอาจได้รับความสนใจจากท่านและแจ้งให้ท่านทราบเกี่ยวกับสินค้าและบริการดังกล่าว * กำหนดประเภทของผู้บริโภคสำหรับสินค้าและบริการใหม่ๆ |
| ***การทำให้สินค้าสอดคล้องกับความต้องการส่วนตัวของผู้บริโภค (แบบออฟไลน์และออนไลน์)*** เมื่อได้รับความยินยอมจากท่าน (ถ้าจำเป็น) เราจะใช้ข้อมูลส่วนบุคคลของท่าน (i) เพื่อวิเคราะห์ความชอบและพฤติกรรมของท่าน (ii) เพื่อคาดการณ์เกี่ยวกับความต้องการของท่านตามการวิเคราะห์โปรไฟล์ของท่าน (iii) เพื่อปรับปรุงและทำให้การใช้งานเว็บไซต์และแอพพลิเคชั่นของเราตรงตามความต้องการของท่าน; (iv) เพื่อตรวจสอบว่าเนื้อหาจากเว็บไซต์/แอพพลิเคชั่นของเรา ได้ถูกปรับให้เหมาะสมสำหรับท่านและสำหรับคอมพิวเตอร์หรืออุปกรณ์ของท่าน; (v) เพื่อจัดหาการโฆษณาและเนื้อหาตามเป้าหมายแก่ท่าน และ (vi) เพื่อช่วยให้ท่านมีส่วนร่วมกับฟังก์ชั่นโต้ตอบต่างๆ เมื่อท่านเลือกดำเนินการดังกล่าว เช่น เราจะจำบัญชีผู้ใช้/ที่อยู่อีเมลหรือชื่อผู้ใช้งานของท่านเพื่อให้ท่านสามารถลงชื่อเข้าใช้บัญชีได้อย่างรวดเร็วในครั้งต่อไปที่ท่านเยี่ยมชมเว็บไซต์ของเราหรือเพื่อให้ท่านสามารถเรียกดูสินค้าที่ท่านได้เลือกไว้ในตะกร้าสินค้าของท่าน โดยเป็นไปตามข้อมูลประเภทดังกล่าว และเมื่อได้รับความยินยอมจากท่าน (ถ้าจำเป็น) เราจะแสดงเนื้อหาหรือการส่งเสริมการขายของ *Nestlé* ที่ถูกปรับตามความสนใจของท่าน การใช้ข้อมูลส่วนบุคคลของท่านเป็นไปตามความสมัครใจ ซึ่งหมายความว่าท่านสามารถปฏิเสธการประมวลผลข้อมูลส่วนบุคคลของท่านเพื่อวัตถุประสงค์ดังกล่าว สำหรับข้อมูลโดยละเอียดเกี่ยวกับวิธีการยกเลิก กรุณาดูข้อ 10 ด้านล่าง |
| ***การปฏิบัติตามคำสั่งซื้อ*** เราจะใช้ข้อมูลส่วนบุคคลของท่านเพื่อประมวลผลและจัดส่งสินค้าตามคำสั่งซื้อของท่าน แจ้งให้ท่านทราบเกี่ยวกับสถานะของการสั่งซื้อดังกล่าว แก้ไขที่อยู่และดำเนินการตรวจสอบตัวตนและกิจกรรมการตรวจสอบการปลอมแปลงอื่นๆ ซึ่งจำเป็นต้องใช้ข้อมูลส่วนบุคคลและข้อมูลการชำระเงินบางประการ | * ปฏิบัติตามภาระผูกพันทางสัญญา * เมื่อได้รับความยินยอมจากท่าน  (ถ้าจำเป็น) * ภาระผูกพันทางกฎหมาย * ผลประโยชน์โดยชอบด้วยกฎหมาย ของเรา | * ปรับปรุงและพัฒนาสินค้าและบริการใหม่ๆ * มีประสิทธิภาพเพิ่มขึ้น * ปกป้องระบบ เครือข่ายและบุคลากรของเรา * ปฏิบัติตามภาระผูกพันทางกฎหมาย |
| ***วัตถุประสงค์ทั่วไปอื่นๆ (เช่น การวิจัยภายในองค์กรหรือการวิจัยทางการตลาด การวิเคราะห์ การรักษาความปลอดภัย)*** ตามกฎหมายที่เกี่ยวข้อง เราจะใช้ข้อมูลส่วนบุคคลของท่านเพื่อวัตถุประสงค์ทั่วไปทางธุรกิจ เช่น การเก็บรักษาบัญชีของท่าน การดำเนินการวิจัยภายในองค์กรหรือการวิจัยทางการตลาดและการวัดประสิทธิภาพของแคมเปญการโฆษณา ถ้าท่านมีบัญชีผู้ใช้ของ *Nestlé* เราขอสงวนสิทธิ ในการรวมบัญชีดังกล่าวเป็นบัญชีเดียว นอกจากนี้ เราจะใช้ ข้อมูลส่วนบุคคลของท่านเพื่อการจัดการและการปฏิบัติการของระบบการติดต่อสื่อสาร IT และการรักษาความปลอดภัยของเรา |
| ***เหตุผลทางกฎหมายหรือการควบรวม/การซื้อกิจการ*** ในกรณีที่ *Nestlé* หรือสินทรัพย์ของ *Nestlé* ถูกซื้อหรือควบรวมกับบริษัทอื่น รวมถึงผ่านการล้มละลาย เราจะเปิดเผยข้อมูลส่วนบุคคลของท่านกับผู้รับช่วงต่อตามกฎหมายของเรา นอกจากนี้ เราจะเปิดเผยข้อมูลส่วนบุคคลของท่านแก่บุคคลที่สาม (i) เมื่อกฎหมายกำหนด; (ii) เพื่อตอบสนองต่อกระบวนการทางกฎหมาย; (iii) เพื่อตอบสนองต่อการร้องขอจากหน่วยงานบังคับใช้กฎหมายที่มีอำนาจหน้าที่; (iv) เพื่อปกป้องสิทธิ ความเป็นส่วนตัว ความปลอดภัยหรือทรัพย์สินของเรา หรือสาธารณชน; หรือ (v) เพื่อบังคับใช้ข้อกำหนดของข้อตกลงใดๆ หรือข้อกำหนดของเว็บไซต์ของเรา | * ภาระผูกพันทางกฎหมาย * ผลประโยชน์โดยชอบด้วยกฎหมาย ของเรา | * ปฏิบัติตามภาระผูกพันทางกฎหมาย * ปกป้องสินทรัพย์และบุคลากรของเรา |

**6. การเปิดเผยข้อมูลส่วนบุคคลของท่าน**

นอกเหนือจากกิจการของ *Nestlé* ตามที่ได้ระบุไว้ในหัวข้อผู้ควบคุมข้อมูลและบุคคลติดต่อ (กรุณาดู  
ข้อ 12) เราจะเปิดเผยข้อมูลส่วนบุคคลของท่านต่อองค์กรของบุคคลที่สามประเภทต่างๆ ดังต่อไปนี้:

***ผู้ให้บริการ*** บริษัทภายนอกเหล่านี้เป็นบริษัทที่เราใช้เพื่อให้ความช่วยเหลือในการดำเนินธุรกิจของเรา (เช่น บริษัทด้านการดำเนินการตามคำสั่งซื้อ การประมวลผลการชำระเงิน การตรวจสอบการทุจริตและการยืนยันตัวตน การดูแลเว็บไซต์ การวิจัยทางการตลาด บริการสนับสนุน การส่งเสริมการขาย   
การพัฒนาเว็บไซต์ การวิเคราะห์ข้อมูล CRC เป็นต้น) เฉพาะผู้ให้บริการและบุคลากรที่ได้รับการคัดเลือกของตนเท่านั้นที่ได้รับอนุญาตให้เข้าถึงและใช้ข้อมูลส่วนบุคคลของท่านในนามของเราเพื่อภารกิจเฉพาะเจาะจงที่ได้รับการร้องขอให้ดำเนินการตามคำสั่งของเรา และถูกกำหนดให้เก็บรักษาข้อมูล  
ส่วนบุคคลของท่านเป็นความลับและอย่างปลอดภัย [เมื่อกฎหมายได้กำหนดไว้ ท่านสามารถขอรับรายชื่อผู้ให้บริการที่ดำเนินการประมวลผลข้อมูลส่วนบุคคลของท่าน (กรุณาดูข้อ 12 สำหรับการ  
ติดต่อเรา)

***หน่วยงานด้านการรายงานข้อมูลเครดิต/การเร่งรัดหนี้สิน*** ตามขอบเขตที่กฎหมายอนุญาต หน่วยงานด้านการรายงานข้อมูลเครดิตและการเร่งรัดหนี้สินเป็นบริษัทภายนอกที่เราใช้เพื่อให้ความช่วยเหลือแก่เราสำหรับการตรวจสอบความน่าเชื่อถือทางการเงินของท่าน (โดยเฉพาะอย่างยิ่งสำหรับการสั่งซื้อที่มีใบแจ้งหนี้) หรือติดตามทวงหนี้ค้างชำระตามใบแจ้งหนี้

***บริษัทของบุคคลที่สามที่ใช้ข้อมูลส่วนบุคคลเพื่อวัตถุประสงค์ทางการตลาดของตน*** ยกเว้นในสถานการณ์ที่ท่านได้ให้ความยินยอม เราจะไม่อนุญาตหรือขายข้อมูลส่วนบุคคลของท่านแก่บริษัทของบุคคลที่สามเพื่อวัตถุประสงค์ทางการตลาดของบริษัทดังกล่าว โดยจะมีการเปิดเผยตัวตนของบริษัทดังกล่าวเมื่อมีการขอความยินยอมจากท่าน

***ผู้รับซึ่งเป็นบุคคลที่สามที่ใช้ข้อมูลส่วนบุคคลเพื่อวัตถุประสงค์ทางกฎหมายหรือเนื่องจาก  
การควบรวม/การซื้อกิจการ*** เราจะเปิดเผยข้อมูลส่วนบุคคลของท่านแก่บุคคลที่สามเพื่อวัตถุประสงค์ทางกฎหมายหรือในกรณีของการซื้อกิจการหรือการควบรวมกิจการ (กรุณาดูรายละเอียดในข้อ 5)

**7. การเก็บข้อมูลส่วนบุคคลของท่าน**

เราจะดำเนินการทุกขั้นตอนอย่างเหมาะสมเพื่อทำให้มั่นใจได้ว่า เราจะประมวลผลข้อมูลส่วนบุคคลของท่านเท่าที่จำเป็นเพื่อปฏิบัติตามวัตถุประสงค์ของการจัดเก็บข้อมูลส่วนบุคคลของท่านตามที่ระบุไว้ในประกาศเกี่ยวกับความเป็นส่วนตัว โดยมีหลักเกณฑ์ซึ่งกำหนดระยะเวลาการเก็บข้อมูลส่วนบุคคลของท่านดังนี้

1. เราจะจัดเก็บสำเนาข้อมูลส่วนบุคคลของท่านในรูปแบบที่สามารถระบุตัวบุคคลได้ตราบเท่าที่
   1. เรายังคงมีความสัมพันธ์ในปัจจุบันกับท่าน (อาทิ ในกรณีที่ท่านนั้นยังอยู่ในรายชื่อการจัดส่งจดหมาย และท่านไม่ได้มีการยกเลิกบริการดังกล่าว)
   2. ข้อมูลส่วนบุคคลของท่านมีความจำเป็นต่อวัตถุประสงค์ของการจัดเก็บข้อมูลส่วนบุคคลของท่าน ตามที่ระบุไว้ในประกาศเกี่ยวกับความเป็นส่วนตัวฉบับนี้ และเป็นไปโดยชอบด้วยกฎหมาย

รวมถึง

1. ภายในระยะเวลาของ (i) กำหนดอายุความใด ๆ ที่เกี่ยวข้อง (อาทิ กำหนดระยะเวลาซึ่งบุคคลสามารถใช้สิทธิเรียกร้องต่อเราได้) และ (ii) สองเดือนภายหลังจากที่สิ้นสุดอายุความที่เกี่ยวข้อง (ซึ่งทำให้เราสามารถระบุข้อมูลส่วนบุคคลของบุคคลซึ่งอาจใช้สิทธิเรียกร้องในช่วงระยะเวลาสิ้นสุดอายุความข้างต้น)

และ

1. นอกจากนี้ ถ้าปรากฎว่ามีข้อเรียกร้องทางกฎหมายที่เกี่ยวข้อง เราอาจจะประมวลผลข้องมูลส่วนบุคคลของท่านต่อไปตราบเท่าที่จำเป็นและที่เกี่ยวข้องกับข้อเรียกร้องทางกฎหมาย

ในช่วงระยะเวลาที่ปรากฎในย่อหน้าที่ ข(i) และ ข(ii) ข้างต้น เราจะจำกัดการประมวลผลข้อมูลส่วนบุคคลของท่านเพียงเพื่อการจัดเก็บ หรือ และ รักษาความปลอดภัยของข้อมูลดังกล่าว เว้นแต่ ข้อมูลดังกล่าวนั้นมีความจำเป็นต้องได้รับการพิจารณาอันเกี่ยวข้องกับข้อเรียกร้องใดๆ หรือ หน้าที่ใดๆ ตามกฎหมายที่เกี่ยวข้อง

เมื่อกำหนดระยะเวลาตามย่อหน้า (ก) (ข) และ (ค) สิ้นสุดลงแล้วแต่กรณี เราจะดำเนินการ (i) ลบ หรือทำลายข้อมูลส่วนบุคคลที่เกี่ยวข้อง หรือ (ii) ทำให้ข้อมูลส่วนบุคคลที่เกี่ยวข้องนั้นไม่สามารถระบุตัวบุคคลได้

**8. การเปิดเผย การจัดเก็บและ/หรือการโอนย้ายข้อมูลส่วนบุคคลของท่าน**

เราใช้มาตรการต่างๆ ที่เหมาะสม (ตามที่ได้ระบุไว้ด้านล่าง) เพื่อเก็บรักษาข้อมูลส่วนบุคคลของท่านเป็นความลับและปลอดภัย อย่างไรก็ตาม การปกป้องดังกล่าวไม่มีผลบังคับใช้ต่อข้อมูลที่ท่านเลือกเปิดเผยต่อสาธารณะ เช่น เครือข่ายสังคมของบุคคลที่สาม

***บุคคลที่สามารถเข้าถึงข้อมูลส่วนบุคคลของท่าน*** ข้อมูลส่วนบุคคลของท่านจะถูกประมวลผลโดยบุคลากรหรือตัวแทนที่ได้รับอนุญาตของเราตามความจำเป็น โดยขึ้นอยู่กับวัตถุประสงค์เฉพาะเจาะจงในการจัดเก็บข้อมูลส่วนบุคคลของท่าน (เช่น บุคลากรของเราที่รับผิดชอบการดูแลผู้บริโภคจะสามารถเข้าถึงบันทึกข้อมูลผู้บริโภคของท่าน)

***มาตรการที่ดำเนินการในสภาพแวดล้อมการทำงาน*** เราจัดเก็บข้อมูลส่วนบุคคลของท่านสภาพแวดล้อมการทำงานที่ใช้มาตรการรักษาความปลอดภัยที่สมเหตุสมผลเพื่อป้องกันการเข้าถึงข้อมูลโดยไม่ได้รับอนุญาต เราปฏิบัติตามมาตรฐานที่สมเหตุสมผลเพื่อปกป้องข้อมูลส่วนบุคคล อย่างไรก็ตาม การส่งข้อมูลผ่านอินเทอร์เน็ตไม่ถือว่าปลอดภัยอย่างสิ้นเชิงและแม้ว่าเราจะดำเนินการอย่างดีที่สุดเพื่อปกป้องข้อมูลส่วนบุคคลของท่าน เราไม่สามารถรับประกันความปลอดภัยของข้อมูลในระหว่างการส่งผ่านเว็บไซต์/แอพพลิเคชั่นของเรา

***มาตรการที่เราคาดหวังว่าท่านจะนำไปใช้***ท่านมีบทบาทสำคัญเช่นกันในการเก็บรักษาข้อมูล  
ส่วนบุคคลของท่านอย่างปลอดภัย เมื่อลงชื่อเข้าใช้งานในบัญชีออนไลน์ กรุณาเลือกใช้รหัสผ่านที่ยากต่อการคาดเดาของบุคคลอื่นและห้ามเปิดเผยรหัสผ่านของท่านแก่บุคคลใดๆ ท่านต้องรับผิดชอบต่อการเก็บรักษารหัสผ่านเป็นความลับและรับผิดชอบต่อการใช้บัญชีของท่าน ถ้าท่านใช้คอมพิวเตอร์ร่วมกับบุคคลอื่นหรือคอมพิวเตอร์สาธารณะ ห้ามเลือกให้คอมพิวเตอร์จดจำชื่อบัญชีผู้ใช้งาน/รหัสผ่านของท่าน และตรวจสอบว่าท่านได้ออกจากระบบทุกครั้งเมื่อท่านหยุดใช้คอมพิวเตอร์ ท่านควรใช้การตั้งค่าหรือระบบควบคุมความเป็นส่วนตัวที่เราได้จัดหาให้ท่านในเว็บไซต์/แอพพลิเคชั่นของเรา

***การถ่ายโอนข้อมูลส่วนบุคคลของท่าน*** เนื่องจากธุรกิจของเราเป็นกิจการระหว่างประเทศ เราอาจจำเป็นต้องถ่ายโอนข้อมูลส่วนบุคคลของท่านภายในกลุ่มบริษัท Nestlé และแก่บุคคลที่สามตามที่ได้ระบุไว้ในข้อ 6 ข้างต้น ซึ่งเกี่ยวข้องกับวัตถุประสงค์ต่างๆ ตามที่ได้ระบุไว้ในประกาศฉบับนี้เกี่ยวกับความเป็นส่วนตัว ด้วยเหตุผลดังกล่าว เราอาจถ่ายโอนข้อมูลส่วนบุคคลของท่านแก่ประเทศอื่นๆ ที่อาจมีกฎหมายและข้อกำหนดด้านการคุ้มครองข้อมูลแตกต่างจากกฎหมายและข้อกำหนดที่มีผลบังคับในประเทศของท่าน

เรา (i) ได้กำหนดข้อตกลงและเงื่อนไขได้รับอนุมติโดยคณะกรรมาธิการยุโรป หรือคณะกรรมการคุ้มครองข้อมูลส่วนบุคคลแห่งประเทศไทย (ถ้ามี) ไว้ในสัญญามาตรฐาน เพื่อปกป้องข้อมูลส่วนบุคคลของท่าน (และท่านมีสิทธิที่จะขอสำนาข้อตกลงและเงื่อนไขดังกล่าวจากเรา (โดยติดต่อเราตามที่ระบุไว้ด้านล่าว) และ/หรือ (ii) จะปฏิบัติให้เป็นไปตามความยินยอมของท่าน (ทั้งนี้ เป็นไปตามที่กฎหมายกำหนด)

**9. สิทธิของท่าน**ท่านมีสิทธิดังต่อไปนี้ เว้นแต่กฎหมายกำหนดเป็นประการอื่น

* สิทธิเข้าถึง ตรวจสอบและขอสำเนาข้อมูลในรูปแบบเอกสารหรือรูปแบบอิเล็กทรอนิกส์ที่ได้ถูกจัดเก็บเกี่ยวกับท่าน นอกจากนี้ ท่านมีสิทธิร้องขอข้อมูลเกี่ยวกับแหล่งจัดเก็บข้อมูลส่วนบุคคลของท่าน
* สิทธิร้องขอให้ดำเนินการลบ ปรับเปลี่ยน แก้ไขหรือเปลี่ยนแปลงข้อมูลส่วนบุคคลของท่าน;
* สิทธิจำกัดการใช้และการเปิดเผยข้อมูลส่วนบุคคลของท่าน;
* สิทธิเพิกถอนความยินยอมสำหรับกิจกรรมการประมวลผลข้อมูลใดๆ ของเรา;
* สิทธิในการคัดค้านการนำข้อมูลส่วนบุคคลของท่านไปใช้โดยเราหรือในนามของเรา ตามมูลเหตุซึ่งเกี่ยวข้อง กับสถานการณ์เฉพาะเจาะจงของท่าน;
* สิทธิในการคัดค้านการประมวลผลข้อมูลส่วนบุคคลของท่านโดยเราหรือในนามของเราเพื่อวัตถุประสงค์ทางการตลาดแบบขายตรง;
* สิทธิในการขอให้โอนย้ายข้อมูลส่วนบุคคลของท่านไปยังบริษัทอื่น

ท่านสามารถใช้สิทธิดังกล่าวโดยส่งอีเมลหรือทำเป็นหนังสือเป็นลายลักษณ์อักษรถึง มาถึง [Goodfood.Nestle@th.nestle.com](mailto:Goodfood.Nestle@th.nestle.com) หรือ ณ **บริษัท เนสท์เล่ (ไทย) จำกัด เลขที่ 999/9 ถนนพระราม 1 แขวงปทุมวัน เขตปทุมวัน กทม 10330 ประเทศไทย** (แล้วแต่กรณี) พร้อมแนบสำเนาซึ่งรับรองความถูกต้องของ บัตรประจำตัวประชาชนหรือรายละเอียดอื่นๆ ที่เทียบเท่า (ตามที่เราร้องขอและตามที่กฎหมายอนุญาต) ถ้าคำขอถูกส่งโดยบุคคลอื่นนอกเหนือจากท่านโดยปราศจากหลักฐานว่าคำขอได้ถูกทำขึ้นโดยชอบด้วยกฎหมายในนามของท่าน คำขอดังกล่าวจะถูกปฏิเสธ ข้อมูลพิสูจน์ตัวตนใดๆ ที่ได้มอบให้แก่เราจะถูกนำไปประมวลผลตามและในขอบเขตที่กฎหมายที่เกี่ยวข้องอนุญาตเท่านั้น

โปรดทราบว่าเราจะไม่สามารถลบข้อมูลส่วนบุคคลของท่านโดยที่ไม่ได้ลบบัญชีผู้ใช้ของท่านได้ใน  
บางกรณี เราอาจจำเป็นต้องเก็บข้อมูลส่วนบุคคลบางรายการของท่านหลังจากท่านได้ร้องขอให้  
ลบข้อมูลดังกล่าว เพื่อปฏิบัติตามภาระผูกพันทางกฎหมายหรือทางสัญญา เราอาจได้รับอนุญาตตามกฎหมายให้เก็บข้อมูลส่วนบุคคลบางรายการของท่านเพื่อปฏิบัติตามความจำเป็นทางธุรกิจของเรา

เว็บไซต์ของเรามีฟังก์ชันพิเศษที่ท่านสามารถตรวจสอบและแก้ไขข้อมูลส่วนบุคคลที่ท่านได้เปิดเผย โดยเราจำเป็นต้องให้ผู้บริโภคที่ลงทะเบียนดำเนินการยืนยันตัวตน (เช่น ข้อมูลการลงชื่อเข้าใช้/ที่อยู่อีเมล รหัสผ่าน) ก่อนที่จะสามารถเข้าถึงหรือเปลี่ยนแปลงข้อมูลในบัญชีของตน ซึ่งจะช่วยป้องกัน  
การเข้าถึงบัญชีของท่านโดยไม่ได้รับอนุญาต

เราหวังว่าเราจะสามารถตอบข้อสงสัยต่างๆ ของท่านเกี่ยวกับวิธีที่เราประมวลผลข้อมูลส่วนบุคคลของท่าน อย่างไรก็ตาม หากท่านมีข้อสงสัยที่ไม่สามารถหาข้อยุติได้ ท่านมีสิทธิร้องเรียนต่อหน่วยงาน  
ด้านการคุ้มครองข้อมูลที่เกี่ยวข้อง

**10. ทางเลือกของท่านเกี่ยวกับวิธีที่เราใช้และเปิดเผยข้อมูลส่วนบุคคลของท่าน**

เรามุ่งมั่นที่จะจัดหาทางเลือกต่างๆ ให้แก่ท่านเกี่ยวกับข้อมูลส่วนบุคคลที่ท่านมอบแก่เรา   
กลไกดังต่อไปนี้จะช่วยให้ท่านสามารถควบคุมข้อมูลส่วนบุคคลของท่าน:

***คุกกี้/เทคโนโลยีที่คล้ายคลึงกัน*** ท่านจัดการการให้ความยินยอมของท่านผ่าน (i) ระบบจัดการการให้ความยินยอมของเรา หรือ (ii) เบราว์เซอร์ของท่าน เพื่อปฏิเสธคุกกี้/เทคโนโลยีที่คล้ายคลึงกันทั้งหมดหรือบางรายการ หรือแจ้งเตือนท่านเมื่อคุกกี้/เทคโนโลยีดังกล่าวถูกใช้งาน กรุณาดูข้อ 4 ข้างต้น

***การโฆษณา การตลาด และการส่งเสริมการขาย*** ท่านสามารถให้ความยินยอมเพื่อให้ข้อมูล  
ส่วนบุคคลของท่านถูกนำไปใช้โดย *Nestlé* เพื่อส่งเสริมสินค้าหรือบริการของตนผ่านช่องกรอกข้อมูลใน แบบฟอร์มการลงทะเบียน หรือโดยการตอบคำถามที่นำเสนอโดยตัวแทน CES ของเรา ถ้าท่านตัดสินใจว่าท่านไม่ต้องการรับการติดต่อสื่อสารดังกล่าวอีกต่อไป ท่านสามารถยกเลิกการรับการติดต่อสื่อสารทางการตลาดได้ทุกเมื่อ โดยปฏิบัติตามคำแนะนำที่ได้ระบุไว้ในการติดต่อสื่อสารดังกล่าว ในการยกเลิกการติดต่อสื่อสารทางการตลาดที่ถูกส่งโดยสื่อใดๆ รวมถึงเครือข่ายสังคมของบุคคลที่สาม ท่านสามารถยกเลิกได้ตลอดเวลาโดยดำเนินการยกเลิกผ่านลิงค์ที่ระบุไว้ในการติดต่อสื่อสารของเรา เข้าไปที่ เว็บไซต์/แอพพลิเคชั่น หรือเครือข่ายสังคมของบุคคลที่สามและปรับการเลือกสำหรับผู้ใช้งานในบัญชีของท่านโดยลบเครื่องหมายถูกออกจากช่องกรอกข้อมูล หรือโทรติดต่อ CES ของเรา แม้ว่าท่านจะยกเลิกการรับการติดต่อสื่อสารทางการตลาดแล้ว ท่านจะยังคงได้รับการติดต่อสื่อสารทางการบริหารจัดการจากเรา เช่น การยืนยันคำสั่งซื้อหรือธุรกรรมอื่นๆ การแจ้งเตือนเกี่ยวกับกิจกรรมต่างๆ ของบัญชีของท่าน (เช่น การยืนยันบัญชี การเปลี่ยนแปลงรหัสผ่าน เป็นต้น) และประกาศสำคัญอื่นๆ ที่ไม่เกี่ยวข้องกับการตลาด

***การทำให้สินค้าสอดคล้องกับความต้องการส่วนตัวของผู้บริโภค (แบบออฟไลน์และออนไลน์):*** เมื่อกฎหมายได้กำหนดไว้ ถ้าท่านประสงค์ให้ข้อมูลส่วนบุคคลของท่านถูกนำไปใช้โดย *Nestlé* เพื่อการจัดหาประสบการณ์ที่สอดคล้องตามความต้องการส่วนตัวของท่าน/การโฆษณา/เนื้อหาตามเป้าหมาย ท่านสามารถระบุผ่านช่องกรอกข้อมูลในแบบฟอร์มการลงทะเบียน หรือโดยการตอบคำถามที่นำเสนอโดยตัวแทน CES ของเรา ถ้าท่านตัดสินใจว่าท่านไม่ต้องการบริการด้านการทำให้สินค้าสอดคล้องกับความต้องการส่วนตัวของท่านอีกต่อไป ท่านสามารถยกเลิกได้โดยการเข้าไปที่เว็บไซต์/แอพพลิเคชั่น และปรับการเลือกสำหรับผู้ใช้งานในบัญชีของท่านโดยลบเครื่องหมายถูกออกจาก  
ช่องกรอกข้อมูล หรือโทรติดต่อ CES ของเรา

***การโฆษณาตามเป้าหมาย*** เราเป็นพันธมิตรกับเครือข่ายโฆษณาและผู้ให้บริการด้านการโฆษณาอื่นๆ (“ผู้ให้บริการด้านการโฆษณา”) ที่จัดหาการโฆษณาในนามของเราและบริษัทอื่นๆ บนอินเทอร์เน็ต โฆษณาบางรายการได้ถูกปรับตามความสนใจของท่านตามข้อมูลที่ถูกจัดเก็บในเว็บไซต์ของ *Nestlé* หรือเว็บไซต์ของบริษัทต่างๆ ท่านสามารถเยี่ยมชมเว็บไซต์ [www.aboutads.info/choices](http://www.aboutads.info/choices) เพื่อศึกษาเกี่ยวกับประเภทของโฆษณาดังกล่าว รวมถึงวิธียกเลิกหลักปฏิบัติด้านการโฆษณาตามความสนใจจากบริษัทต่างๆ ที่เข้าร่วมโปรแกรมการกำกับดูแลตนเองของ Digital Advertising Alliance (“DAA”) นอกจากนี้ ท่านสามารถยกเลิกประเภทของโฆษณาดังกล่าวในแอพพลิเคชั่นโทรศัพท์มือถือ จากบริษัทที่เข้าร่วมในแอพพลิเคชั่น AppChoices ของ DAA โดยการดาวน์โหลดแอพพลิเคชั่นจากแอพสโตร์ของระบบ iOS หรือ Android ท่านสามารถหยุดการเก็บข้อมูลสถานที่จากอุปกรณ์เคลื่อนที่โดยเข้าไปที่  
การตั้งค่าสถานที่ในอุปกรณ์ของท่าน

**11. การเปลี่ยนแปลงประกาศฉบับนี้**

หากเราเปลี่ยนแปลงวิธีของเราในการจัดการข้อมูลส่วนบุคคลของท่าน เราจะดำเนินการปรับปรุงประกาศฉบับนี้ เราขอสงวนสิทธิ์ในการเปลี่ยนแปลงหลักปฏิบัติของเราและประกาศฉบับนี้เมื่อใดก็ตาม   
กรุณาตรวจสอบอย่างสม่ำเสมอเพื่อศึกษาข้อมูลล่าสุดหรือการเปลี่ยนแปลงใดๆ ต่อประกาศของเรา

**12. ผู้ควบคุมข้อมูล เจ้าหน้าที่คุ้มครองข้อมูลส่วนบุคคล และการติดต่อ**

* **ผู้ควบคุมข้อมูล** ในการสอบถามหรือแสดงความคิดเห็นเกี่ยวกับประกาศฉบับนี้และหลักปฏิบัติด้านความเป็นส่วนตัวของเรา หรือร้องเรียนเกี่ยวกับการปฏิบัติตามกฎหมายว่าด้วยความเป็นส่วนตัวของเรา กรุณาติดต่อเราที่:

|  |  |
| --- | --- |
| **ผู้ควบคุมข้อมูล** | **ความรับผิดชอบ** |
| **บริษัท เนสท์เล่ (ไทย) จำกัด**  ที่อยู่: เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพมหานคร 10330 ประเทศไทย  หมายเลขโทรศัพท์: 662 657 8601 หรือ 1162  อีเมล์: Goodfood.Nestle@th.nestle.com | กิจกรรมทั้งหมด |
| **กิจการทั้งหมดของ *Nestlé* ดังต่อไปนี้** | |
| บริษัท เนสท์เล่ (ไทย) จำกัด | กิจกรรมทั้งหมดในประเทศไทย |
| บริษัท เปอริเอ้ วิทเทล (ประเทศไทย) | กิจกรรมทั้งหมดในประเทศไทย |
| บริษัท ควอลิตี้ คอฟฟี่ โปรดักท์ส จำกัด | กิจกรรมทั้งหมดในประเทศไทย |

เราจะรับและดำเนินการสืบสวนข้อร้องเรียนใดๆ เกี่ยวกับวิธีการของเราในการจัดการข้อมูลส่วนบุคคล (รวมถึงข้อร้องเรียนว่าเราได้ละเมิดสิทธิของท่านตามกฎหมายว่าด้วยความเป็นส่วนตัวที่เกี่ยวข้อง)

* **เจ้าหน้าที่คุ้มครองข้อมูลส่วนบุคคล :** ในการสอบถามหรือแสดงความคิดเห็นในประเด็นอื่นใดซึ่งไม่เกี่ยวข้องกับประเด็นที่กล่าวถึงแล้วในส่วนของผู้ควบคุมข้อมูลข้างต้น หรือ หรือร้องเรียนเกี่ยวกับประสบการณ์ซึ่งไม่พึงพอใจหรือคำติชม จากการติดต่อผู้ควบคุมข้อมูล กรุณติดต่อเจ้าหน้าที่คุ้มครองข้อมูลส่วนบุคคลที่

|  |  |
| --- | --- |
| **เจ้าหน้าที่คุ้มครองข้อมูลส่วนบุคคล** | **ความรับผิดชอบ** |
| **เจ้าหน้าที่คุ้มครองข้อมูลส่วนบุคคลของเรา**  ที่อยู่: เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพมหานคร 10330 ประเทศไทย  หมายเลขโทรศัพท์: 662 657 8000  อีเมล์: dataprotection@th.nestle.com | กิจกรรมทั้งหมด |